આપ જાણો છો કે ગૂર્જર ગ્રંથરત્ન કાર્યાલય એટલે શતાબ્દીની સમીપ પહોંચેલી પાવન સાહિત્યયાત્રા અને ત્રણ-ત્રણ પેઢીઓની તપશ્ચર્યાનો વિકાસગ્રાફ. કચ્છ-વાગડના ફત્તેહગઢ ગામના રહેવાસી બે ભાઈઓ શંભુભાઈ અને ગોવિંદભાઈએ ઈ. સ. 1927માં માદલપુર (પાલડી)ના નિવાસસ્થાનેથી ‘એસ. જે. શાહ’ નામે પ્રકાશક તરીકે જેનું બીજ વાવ્યું તે પ્રકાશનસંસ્થા ગૂર્જર ગ્રંથરત્ન કાર્યાલયનો પરિચય આપવા માટે બૃહદ્ ઇતિહાસ લખવો પડે. અહીં તેની માત્ર હાઇલાઇટ્સ રજૂ કરીએ છીએ :